Die stem van ‘n vrou | Vers-krit * Poem Crit
Posted by: Buys | March 11, 2010
Die stem van ‘n vrou
deur Buys Buys
Die reënvoël vertel
van die dinge wat sy dink
as sy ‘n kleinkind se hand in hare hou;
die duif het iets te sê
van wat weggesteek
in haar hart lê;
die houtkapper tril aanhoudend
oor hoe sy werk, nooit ophou werk;
saans vertel die tarentale
reikhalsend vir mekaar
hoe sy verlang na die veld se geduld,
die berg wat die watertjie
moederlik aflei ondertoe.
Helderfluitend, met die stem
vul sy naatloos
die lewe van haar maat.
« Vertaal uit Frans en Spaans
Men are so »
”…vul sy naatloos die lewe van haar maat…”
– Ek dink hierdie is so ‘n teer en gevoelvolle beskrywing van ‘n vrou se essensie. Dit is ‘n besonderse beeld wat die gedagtes vasvang.
– Sou graag wou sien dat die verskillende voëls met hul unieke karaktereienskappe en die wese van ‘n vrou meer visueel verweef word, maar dis slegs my opinie.
“Agter elke man” is daar waarskynlik baie voëls, en agter ‘n houtkapper is daar derduisende.
In my volgende lewe, wil ek graag ‘n aantreklikke wees.
Dankie vir die pos, dit het my ‘n biekie skaam laat voel om man te wees.
Hierdie poem gebrtuik mooi woorde om die pooet se male chauvinism weg te steek. Die vrou hou nooit op om te werk nie. Typical! En su “vul” haar hubby se lewe. Sy doen seker niks anders as om vir hom syu slippers te bring en sy dinner te maak nie.
Ek dink dis bad as ‘n pem maak of hy mooi goed sê en in reality kyk dit af op vrouens.
By: izette on March 14, 2010
Mens kan sê die lewe van die vrou word vertolk deur die voëlgeluide.
As mens krities wil wees, kan jy sê dat die verskillende voëls niks kan sê van ‘n vrou se lewe nie. Maar in hierdie liriese gedig is dit waarskynlik aanvaarbaar dat die leser aanvaar dat die voëls kommentaar kan lewer – “suspension of disbelief” soos TS Eliot sê.
Sommige lesers kan die gedig ook miskien uitermate liries vind – grensend aan die sentimentele.
By: De Waal on March 12, 2010
Watter inspireende gedig. Die vrou wat altyd weet wat agter haar rug aangaan en die voeltjie wat haar van die geheime vertel. Die vrou wat altyd besig is soos ‘n houtkapper en net weet waar om te pik en te los. Pragtig uiteengesit.
By: C0rn3l on March 12, 2010
By: Buys on March 11, 2010